Хімічныя алімпіяды школьнікаў Беларусі маюць даўнюю і слаўную гісторыю. Кожны год юныя хімікі спаборнічаюць у школе, лепшыя удзельнічаюць у раённых алімпіядах, яшчэ лепшыя - у абласных. Суперхімікі дэманструюць свае веды на чацвёртым, заключным, этапе Рэспубліканскай алімпіяды па хіміі, прадстаўляюць Беларусь на Мендзялееўскай алімпіядзе па хіміі і на Міжнароднай хімічнай алімпіядзе (IChO). Падкрэслім, што нацыянальная зборная Беларусі заўсёды вярталася з міжнародных хімічных спаборніцтваў з узнагародамі.